CELEX: 32014R0456
Language: ro
Date: 2014-04-29 00:00:00
Title: Regulamentul de punere în aplicare (UE) nr. 456/2014 al Comisiei din 29 aprilie 2014 privind clasificarea anumitor mărfuri în Nomenclatura combinată

6.5.2014   
            
            
               RO
            
            
               Jurnalul Oficial al Uniunii Europene
            
            
               L 133/33
            
         REGULAMENTUL DE PUNERE ÎN APLICARE (UE) NR. 456/2014 AL COMISIEI
   din 29 aprilie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codurile NC indicate în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului (2), pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile prezentului regulament. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 aprilie 2014.
      
         
            Pentru Comisie,
         
         
            pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs (denumit „set de prize radiocomandate”) prezentat într-un pachet conținând două întrerupătoare telecomandate și o telecomandă.
                  Fiecare întrerupător telecomandat se află într-o carcasă individuală cuprinzând un ștecher, o priză, un buton de învățare, un întrerupător și un receptor radio și este conceput pentru o tensiune de 230 V și un curent de maximum 10 A.
                  Butonul de învățare este utilizat pentru a identifica întrerupătorul cu telecomanda. Poate fi utilizat, de asemenea, ca întrerupător manual.
                  Telecomanda funcționează într-un interval de frecvență de transmisie de 433,05–434,79 MHz, pe o distanță de aproximativ 30 m, și controlează ambele întrerupătoare, independent unul de celălalt.
                  Produsul este folosit pentru a porni și a opri, prin telecomandă, echipamentele conectate la prize.
               
               
                  8536 50 80
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8536, 8536 50 și 8536 50 80.
                  Telecomanda controlează întrerupătoarele în mod independent unul de celălalt. Prin urmare, produsul nu poate fi considerat o unitate funcțională în sensul notei 4 la secțiunea XVI, deoarece componentele individuale nu contribuie împreună la o funcție clar definită.
                  Având în vedere caracteristicile sale obiective, funcția produsului este de pornire și de oprire, prin telecomandă, a echipamentului conectat la prize. Clasificarea la poziția 8526 ca aparat de radiotelecomandă este așadar exclusă.
                  Deoarece produsul este utilizat ca întrerupător telecomandat, ștecherul și priza sunt considerate componente inerente necesare pentru funcționarea sa. Prin urmare, clasificarea la subpoziția 8536 69 90 ca fișe și prize de curent este exclusă.
                  În consecință, produsul trebuie clasificat la codul NC 8536 50 80 ca alte întrerupătoare, separatoare și comutatoare pentru o tensiune de peste 60 V.